stanford-oval/wikipedia huggingface dataset:
ניק קרשו
ביוגרפיה > ההצלחה בשנות השמונים

ב-1983 קרשו חתם על חוזה הקלטות עם חברת התקליטים MCA, שהוביל להוצאת סינגל הבכורה שלו, "I Won't Let the Sun Go Down on Me", ולהוצאת אלבום הבכורה "Human Racing". הסינגל השני שהוציא, "Wouldn't It Be Good", היווה עבורו את פריצת הדרך. השיר הגיע למקום הרביעי במצעד הסינגלים הבריטי, וזכה להצלחה גדולה גם בגרמניה, איטליה, שווייץ, סקנדינביה ואוסטרליה. שלושה סינגלים נוספים מתוך אלבום הבכורה הגיעו לרשימת "20 הגדולים" בבריטניה, כולל שיר הנושא של האלבום והוצאה מחודשת מוצלחת של "I Won't Let the Sun Go Down on Me", שהגיע בסיבוב השני למקום השני במצעד, והפך ללהיטו הגדול ביותר של קרשו. אלבום הבכורה עצמו הגיע בשיאו למקום החמישי במצעד האלבומים הבריטי.
ב-1984 יצא אלבומו השני, "The Riddle", שזכה אף הוא להצלחה גדולה בבריטניה, באוסטרליה ובחלק ממדינות אירופה. בשיאו הגיע האלבום למקום השמיני במצעד הבריטי, והוא זכה למעמד של אלבום פלטינה. האלבום הניב שלושה סינגלים מצליחים, שהגיעו ל"עשרת הגדולים" במצעד הבריטי: שיר הנושא של האלבום (מקום שלישי), "Wide Boy" (מקום תשיעי) ו-"Don Quixote" (מקום עשירי). בעקבות הצלחת האלבום יצא קרשו לסיבוב הופעות נרחב, מלווה בלהקה שכללה גם את אשתו דאז שרי.
ביולי 1985 היה קרשו בין האומנים שהופיעו במסגרת ה"לייב אייד" באצטדיון ומבלי. באותה שנה ביקש ממנו אלטון ג'ון לנגן בגיטרה בהקלטת להיטו "ניקיטה". מכאן והלאה החלה הדעיכה בקריירה של קרשו, שהמשיך להוציא אלבומים ולשתף פעולה עם אומנים אחרים, אך לא הצליח לשחזר את הצלחת שני אלבומיו הראשונים.
אלבומו השלישי שיצא ב-1986, "Radio Musicola", זכה לשבחים מצד מבקרי המוזיקה, אך לא זכה להצלחה מסחרית רבה, ורק סינגל אחד מתוכו, "When a Heart Beats", הצליח להיכנס לרשימת "40 הגדולים" (מקום 27). במסגרת סיבוב ההופעות שלו לאחר צאת האלבום הופיע קרשו גם בישראל באפריל 1987, ואף התראיין ושר בתוכניתו של מני פאר "מִמני". במסגרת הביקור הופיע בבריכת הסולטן בירושלים ובאולם הסינרמה בתל אביב. בנוסף הופיע בהתנדבות לפני כאלף חיילי צה"ל בבסיס בדרום.
אלבומו האחרון בשנות השמונים, "The Works", שיצא ב-1989, נכשל מבחינה מסחרית, והיה האחרון שהוציא דרך חברת התקליטים MCA.
בראיון שהעניק לעיתון "ידיעות אחרונות" בספטמבר 2009, לקראת ביקורו בישראל, התייחס קרשו לתקופה שבה החלה הנסיגה בקריירה שלו: 

"לא התרסקתי מיד. זה אף פעם לא קורה מיד. אתה לא קם יום אחד ומגלה שהכל נגמר. זה תהליך איטי. האנשים מסביבך לא מגלים לך. הם דואגים לאינטרסים שלהם. אף אחד לא מגלה לך שבעצם לא מכרת אפילו כרטיס אחד להופעה. זה תהליך מאוד איטי, אבל בסוף אתה מבין: זה אמיתי. האלבום האחרון שלי מכר מיליון, וזה מכר 120 אלף. משהו קרה. ופתאום חברת התקליטים מתקשרת ואומרת, 'אנחנו לא מממשים את האופציה שיש לנו עליך'. ב-89', כשכל הגלגלים יצאו מהמסילה, קיבלתי החלטה לא לנסות שוב. לא ללכת לחברת תקליטים אחרת, לא לנסות להחיות את הקריירה שלי. החלטתי לכתוב לאנשים אחרים. אבל גם אז, אתה עדיין מפורסם, גם אם לא מכרת אף אלבום ולא עשית שום כסף. התהליך הזה היה אפילו יותר איטי. לקח בערך עוד חמש שנים מהרגע שהפסקתי להצליח עד הרגע שהפסיקו לזהות אותי. עד אמצע הניינטיז".
ביוגרפיה > שנות התשעים ושנות האלפיים

בשנות התשעים התרכז בעיקר בכתיבה לאחרים. חלק מהשירים שכתב זכו להצלחה, ובמיוחד השיר "The One and Only" שכתב ב-1991 עבור צ'סני הוקס, שהגיע למקום הראשון במצעד הבריטי ולמקום העשירי במצעד האמריקאי.
ב-1999, לאחר הפסקה של עשר שנים, הוציא את אלבום האולפן החמישי שלו, "Minutes‏ 15". קרשו סיפר שהחליט להקליט אלבום נוסף בעצמו, לאחר שהצטברו אצלו שירים שכתב ושלא הצליח לדמות בנפשו שיבוצעו על ידי זמרים אחרים. האלבום נכשל מסחרית, והסינגל שיצא מתוכו הגיע למקום ה-70 בלבד במצעד הבריטי. אלבום האולפן האחרון שהוציא, בשנת 2006, "You've Got to Laugh", יצא בהוצאה עצמית והוא ניתן לרכישה רק דרך אתר האינטרנט של קרשו או באופן דיגיטלי דרך iTunes.
בשנות האלפיים קרשו מופיע בעיקר בערבים ובפסטיבלים שנושאם הוא נוסטלגיית אייטיז. הוא מרבה להופיע יחד עם פול יאנג, זמר בריטי נוסף שהצליח מאוד באמצע שנות השמונים. באוקטובר 2009 אמור היה להגיע לשלוש הופעות בישראל, במתחם נמל תל אביב ובאמפי שוני, אך שבועיים לפני כן הודיע על ביטול הופעותיו, בלא שנמסרה סיבה רשמית לכך.
ב-2020 היה אמור להגיע לישראל ולהופיע כחלק ממופע איטיז של אביב גפן אך המופע נדחה בשל התפרצות נגיף הקורונה.
חיים אישיים

ביוני 1983 קרשו נשא לאשה את שרי, חברתו הקנדית משכבר הימים. שרי תרמה קולות רקע לשירים בחלק מאלבומיו, ואף הייתה חלק מלהקת הליווי שלו בסיבובי ההופעות בשנות השמונים. יש להם שלושה ילדים. הם נפרדו בנובמבר 2003. ביוני 2009, לאחר זוגיות של שלוש שנים, התחתן קרשו עם שרה. להם ילד משותף תיאו.
דיסקוגרפיה נבחרת > אלבומי אולפן

1983 - Human Racing ‏
1984 - The Riddle ‏
1986 - Radio Musicola ‏
1989 - The Works ‏
1999 - Minutes‏ 15
2001 - To Be Frank ‏
2006 - You've Got to Laugh ‏
2012 - Ei8ht
2020 - oxymoron
דיסקוגרפיה נבחרת > אוספים

1993 - The Best of Nik Kershaw ‏
1998 - Greatest Hits ‏
2000 - The Essential ‏
2005 - Then & Now: The Very Best of Nik Kershaw ‏
דיסקוגרפיה נבחרת > סינגלים בולטים

1984 - Wouldn't It Be Good ‏
1984 - Dancing Girls ‏
1984 - I Won't Let The Sun Go Down On Me ‏
1984 - Human Racing ‏
1984 - The Riddle ‏
1985 - Wide Boy ‏
1985 - Don Quixote ‏
1986 - Nobody Knows ‏
1986 - Radio Musicola ‏
1989 - One Step Ahead ‏
הערות שוליים

↑  London: Guinness World Records Limited. pp. 299. ISBN 1-904994-10-5
1 2  אבי מורגנשטרן, ילד טוב בריסטול, מעריב, 3 באפריל 1987
↑  איציק יושע, תקליטים חדשים - ניק קרשאו - Human Racing- הד ארצי, חדשות, 7 ביוני 1984
↑  דני בלושטיין, קחו אות׳ ברצינות - ניק קרשאו הוא הכוכב התורן של הפופ הבריטי, חדשות, 8 ביוני 1984
↑  יוסי חרסונסקי, הפוסטר שמדליק את העיר, מעריב, 5 באוקטובר 1984
↑  אדר אבישר, ילד טוב, ניק קרשו, מעריב, 15 באפריל 1987
↑  ניק - המדליק - 100 דקות עם ניק קרשאו – זה הצ׳ופר שקיבלו כאלף חיילים מכוחות האוויר והיבשה, שנכחו אתמול כהופעת, חדשות, 23 באפריל 1987
איציק יושע, קרשאו בהתנדבות, חדשות, 10 בפברואר 1987
↑  דני אמיר, תקליטים חדשים - סיפוק מיידי - ניק קרשאו - ״העבודות״ - יבוא הד ארצי, חדשות, 18 במאי 1989
↑  רביב גולן, "סוד הכישלון שלי", "ידיעות אחרונות" (מוסף "7 לילות"), 11.9.2009
↑  אור ברנע, ניק קרשאו ביטל הופעותיו בישראל, באתר ynet, 24 בספטמבר 2009
↑  ynet, בחזרה לאייטיז: ניק קרשאו ולימאהל יופיעו בישראל, באתר ynet, 12 בפברואר 2020
| --- | --- |
בקרת זהויות :  NLI: 987007415263005171  BIBSYS: 8038542  BNE: XX1615580  BnF: cb13895948h (data)  GND: 123104262  ISNI: 0000 0000 7839 4573  LCCN: n94100615  LNB: 000097964  MusicBrainz: 6286e04b-7bc1-4f22-bca5-fdd34d1b0d93  NKC: xx0050660  NLA: 35572633  NSK: 000067378  NTA: 071670866  SNAC: w6tt4xgh  Trove: 1000290  VIAF: 59269941   WorldCat (עם VIAF): 59269941 
עטיפת אלבום הבכורה של קרשו משנת 1983
נוברטיס

| --- | --- |


מטה חברת נוברטיס בבזל
 נתונים כלליים
 סוג:  חברה ציבורית
 בורסה:  Swiss Stock Exchange (NOVN)  הבורסה לניירות ערך בניו יורק (11 במאי 2000–NVS) 
 תקופת הפעילות:  1996–הווה (כ־28 שנים)
 חברות בנות:  Chiron Corporation  נוברטיס (הולנד)  נוברטיס (סלובניה)  נוברטיס (קנדה)  נוברטיס (אוסטריה)  נוברטיס (גרמניה)  נוברטיס (סין)  נוברטיס (מקסיקו)  נוברטיס (איטליה)  נוברטיס (הממלכה המאוחדת)  Alcon  Sandoz  נוברטיס (הודו)  נוברטיס (סינגפור)  נוברטיס (יפן)  נוברטיס (צרפת)  Novartis Baltics 
 מיקום המטה:  בזל, שווייץ
 ענפי תעשייה:  תרופות
 מוצרים עיקריים:  תרופות, תרופות גנריות, תרופות ללא-מרשם, חיסונים, אבחונים רפואיים, עדשות מגע, שירותי ומוצרי רפואה וטרינרית ועוד
 הכנסות:  51.63 מיליארד דולר (2021)
 רווח תפעולי:  11.69 מיליארד דולר (2021)
 רווח:  24.02 מיליארד דולר 2021)
 יו"ר:  יורג ריינהארט
 מנכ"ל:  וראנט נרסימן
 עובדים:  118,700 (2015)
  
 www.novartis.com
 
נוברטיס (Novartis Pharma AG) היא חברת תרופות מהגדולות בעולם.
נוברטיס הוקמה ב-1996, בעסקת ענק בה התמזגו שתי חברות תרופות - סיבה גייג'י (Ciba-Geigy) וסנדוז (Sandoz). מטה החברה ממוקם בעיר בזל שבשווייץ. היא אחת החברות הגדולות בעולם (לא רק בתחום התרופות, אלא בכלל) בהיקף פעילות, ושווי השוק שלה נאמד בכ-220.36 מיליארד דולר ביוני 2014.
שם החברה, נוברטיס, מגיע משתי מילים לטיניות: נובה (חדש) וארטס (אומנות, מלאכה) - כלומר ידע חדש, מיומנות חדשה.
מניות החברה נסחרות בבורסה לניירות ערך בניו יורק ובבורסה השווייצרית (אנ'). חברת הבת שלה Novartis India נסחרת בבורסת בומביי (אנ').
בין מגוון התרופות המיוצרות על ידי נוברטיס, נכללות ריטלין ווולטרן.
נוברטיס מיוצגת בישראל על ידי חברת נוברטיס ישראל בע"מ.
מבנה החברה

החברה מחולקת ל-3 מחלקות:
מחלקה לתרופות ומחקר - מפתחת תרופות חדשות.
מחלקת סנדוז - מטפלת בתרופות גנריות, ומשיגה להן זיכיונות ייצור ושיווק.
מחלקת חדשנות רפואית - מטפלת בתרופות בעלות פטנט רשום
הערות שוליים

↑  לפי דירוג פורבס
| --- | --- |
בקרת זהויות :  NLI: 987007431250405171  BNE: XX200153  BnF: cb13190060g (data)  CANTIC: a10283869  GND: 2163228-5  HDS: 043678  ISNI: 0000 0001 1515 9979  LCCN: n98048862  NKC: ko2003198510  SUDOC: 035447486  VIAF: 125985140   WorldCat (עם VIAF): 125985140 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
נלסון (אי, איי שטלנד הדרומיים)

ערך זה עוסק באי באיי שטלנד הדרומיים שבאנטארקטיקה. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  האוקיינוס הדרומי 
 קואורדינטות:  62°17′15″S 59°02′30″W﻿ / ﻿62.2875°S 59.04166667°W﻿ / -62.2875; -59.04166667
 שטח:  192.1 קילומטר רבוע
 אורך:  20 קילומטר
 רוחב:  11 קילומטר
 נתונים מדיניים
 אוכלוסייה:  0
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנלסון(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנלסון(למפת חצי האי האנטארקטי רגילה) בסיס חנרל ברנרדו אוהיגינס ריקלמהנלסון(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנלסון
 
האי נלסון (באנגלית: Nelson Island) הוא אי באיי שטלנד הדרומיים, המהווים חלק מהטריטוריה הבריטית באנטארקטיקה שבאנטארקטיקה.
אורכו של האי 22 קילומטרים (בכיוון מזרח - מערב);
רוחבו של האי 13 קילומטרים.
האי ממוקם מדרום-מערב לאי המלך ג'ורג'.
בקצה הדרום-מערבי של האי מצויה נקודת דות'ויט, המהווה את הכניסה למצר פילדס.
האי רוברט ממוקם מדרום- מערב לאי נלסון, מצר נלסון מפריד בין האי נלסון לבין האי רוברט.
היסטוריה > גילוי ומיפוי האי

האי נלסון התגלה על ידי ויליאם סמית' באוקטובר 1819.
האי מופה לראשונה, באופן גס, על ידי אדוארד ברנספילד בינואר 1820.
האי מופה באופן מדויק יותר על ידי המשלחת הרוסית לאנטארקטיקה (Российская Антарктическая экспедиция) ב-25 בינואר 1821.
האי נלסון צולם מן האוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.
היסטוריה > מקור השם

שמו של האי נלסון מניתן לו בשנת 1821 (מופיע לראשונה במפות משנה זו, של ציידי כלבי ים) וכיום הוא השם המקובל של האי.
האי נקרא על שם הספינה "נלסון" - ספינת ציד כלבי ים ששהתה באזור איי שטלנד הדרומיים בעונת הקיץ האנטארקטי 1820–1821.
בעבר נקרא האי בשמות נוספים (במפות שונות):
האי ליפציג (Leipzig Island)
האי אוקיין (O'Cain's Island)
האי סטארצ'נס (Strachans Island)
היסטוריה > נקודת הרמוני

בקצה המערבי של האי מצוי חצי האי נקודת הרמוני, ומדרום לה מפרצון הרמוני. אזור זה הוגדר כאזור ציפורים בעל חשיבות.
היסטוריה > תחנת אקו-נלסון

תחנת המחקר הפרטית אקו-נלסון (Eco-Nelson) ממוקמת באי. התחנה הוקמה בשנת 1988 ידי חוקר הקוטב הצ'כי ירוסלב פבליצ'ק. תחנת אקו-נלסון משמשת חוקרים בינלאומיים, ולכן היא אינה נחשבת לתחנה צ'כית.
לקריאה נוספת

• Jiawen, R., Dahe, Q., Petit, J., Jouzel, J., Wenti, W., Chen, L., Songlin, Q. Xiaoxiang, W. (1995)., , Journal of Glaciology, 41(138), 408-412. doi:10.3189/S0022143000016270
• United States. Defense Mapping Agency. Hydrographic Center, , P 95
• CARLINI, Alejandro & POLJAK, Sebastián & CASAUX, Ricardo & Daneri, G. & GASCO, Miguel. (2003), , January 2003Polish Polar Research 24(2)
נחל מפלט

| --- | --- |
אין תמונה חופשית
 מידע כללי
 אורך:  כ־10 ק"מ
 גובה מוצא הנהר:  כ־190 מטרים
 שפך:  ים המלח 
 מדינות באגן הניקוז:  ישראל 
  (למפת הר חברון מוגדלת) נחל מפלט(למפת הר חברון רגילה) נחל מפלט(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל מפלט(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל מפלט
 
נחל מפלט הוא אחד מנחלי מדבר יהודה הדרומי. הנחל הוא נחל אכזב, מקבל שיטפונות לעיתים רחוקות, ובעל אגן היקוות קטן יחסית, הנחל נשפך לים המלח בחלקו המרכזי. נחל מפלט הוא נחל קצר, כ-10 ק"מ אורכו, והוא יורד הפרש גבהים של כ-530 מטרים מתחילתו ועד סופו בים המלח. נחל מפלט ממוקם כ-10 ק"מ דרומית לשמורת עין גדי ונחל דוד, וכ-7 ק"מ צפונית לגן הלאומי מצדה, ונמצא בין שניים מהנחלים המשמעותיים במדבר יהודה: נחל משמר מצפון ונחל צאלים מדרום. הנחל זורם בתחומן של שתי שמורות טבע שונות. חלקו העליון נמצא בשמורת מדבר יהודה, וחלקו התחתון הזורם במורד מצוק ההעתקים, נמצא בתחומה של שמורת עין גדי. בנחל אין שבילי הליכה מסומנים ורשמיים, אך ניתן להגיע מכיוון ים המלח בדרכי עפר אל תחתיתו של מצוק ההעתקים ולצפות מלמטה על המפל הגבוה בנחל שגובהו כ-100 מטרים. בנוסף, ניתן לעלות בשביל מסומן שמטפס במעלה צאלים ומגיע מים המלח אל חניון הלילה נחל משמר עליון ממנו יש תצפית לנחל.
גאוגרפיה וגאולוגיה של אזור נחל מפלט > מדבר יהודה - מדבר בצל גשם

נחל מפלט זורם בשטחו של מדבר יהודה ונשפך אל ים המלח. מדבר יהודה איננו חלק מרצועת המדבריות העולמית הממוקמת סביב קווי רוחב 20°-°30 ומקורה בהתמוככות, תופעה שבה אוויר חם בעולה בקו המשווה, נדחס לשכבות אוויר קרות וגבוהות ונדחק חזרה לקרקע באזור קווי רוחב אלו. ברצועת המדבריות העולמית נמצאים בין היתר מדבר סיני ומדבר סהרה. לעומתם, מדבר יהודה הוא מדבר צל גשם, שנוצר בצילה של שדרת ההר המרכזית ובו ממוצע משקעים של בין 50 ל-200 מ"מ גשם בשנה. מדבר כזה נוצר עקב עלייתם של ענני גשם מעל הר כלשהו. תוך כדי טיפוס העננים מתקררים ומתכווצים ולכן ממטירים את הלחות האגורה בתוכם בצורת גשם. לאחר שיא הגובה של ההר, העננים יורדים בחזרה, מתרחבים ומתחממים ולא מורידים כלל גשם בצידו "המוצל" של ההר.
גאוגרפיה וגאולוגיה של אזור נחל מפלט > מצוק ההעתקים

מצוק ההעתקים הוא שמו של רצף של צוקים המצוי בשולים המערביים של בקע ים המלח ומתמשך מרכס רמים בצפון (הרי נפתלי) ועד הרי אילת בדרום. בשונה ממקבילו בצד המזרחי והירדני של הבקע, המצוק בצד הישראלי איננו בולט או משמעותי לכל אורכו ובולט במיוחד רק בקצה המזרחי של מדבר יהודה, ממערב לים המלח . הפרש הגבהים בין ראש המצוק לבסיסו נע בין 670 ל-250 מטר, ובאזור נחל מפלט גובהו כ-330 מטר.
המצוק נוצר יחד עם הבקע הסורי-אפריקני כתוצאה מתנועותיהם של הלוח הערבי ממזרח והלוח האפריקאי ממערב, ואשר התרחקותם זה מזה יצרה את השבר כולו. המונח "העתק" הוא מונח גאולוגי המקביל במשמעותו למונח "שבר", והשם ניתן למצוק זה מכיוון שהוא נוצר על ידי שבר או העתק ים המלח או שברי המשנה הרבים שלו.
החי והצומח באזור נחל מפלט > צמחיית מצוקי מדבר יהודה

מדבר יהודה מהווה נקודת מפגש בין ארבעה אזורים פיטוגאוגרפיים (הים-תיכוני במערב, הסהרו-ערבי והאירנו-טורני במדבר עצמו, והסודני בנאות המדבר), ולכן קיימות בו חברות צומח מגוונות.
באזור הגבוה של נחל מפלט צומחים זוגן השיח, יפרוק המדבר, ערטל וצמחים סהרו-ערביים אחרים. ובמורד ערוץ הנחל צומחים רותם, אטד, מלוח, ורכפתן מדברי, וכן עצי שיטה סלילנית, שיטת הסוכך, אשל ושיזף מצוי.
החי והצומח באזור נחל מפלט > החי במצוקי מדבר יהודה

ברמת המדבר ובתחומי מצוק ההעתקים חיים עדרי יעל נובי, זאבים וקבוצות של שפני סלע. בעבר הלא רחוק חיו באזור גם נמרים, שנכחדו.
ציפורים אופייניות לאזור הן עורב קצר-זנב, שחור-זנב, טריסטרמית, סיס, סנונית, זנבן ועוד.
במדבר יהודה חיים זוחלים רבים ביניהם נחשים ארסיים כמו אפעה ושרף עין גדי.
מקור השם "נחל מפלט"

אז מהי בעצם מערת מפלט?
מערות מפלט הן מערות קשות-גישה או לא נגישות שימשו למקלט בעיקר בתקופות לחימה ארוכות, כפי שאירע במרד החורבן ובעיקר במרד בר כוכבא. חלק מאותן מערות קשות-גישה אף הוכנו כ"מקלטי מצוקים" מבעוד מועד, ולעיתים גם נעשו שינויים ממשיים במבנה המעברות על ידי חציבה כגון הרחבתן או בניית מתקני מים.
תפרוסת מערות המפלט
רוב מערות המפלט המוכרות נמצאות באזור מדבר יהודה ובאזור יריחו, כאשר בהתחלה הכירו רק מערות במפנה המזרחי של הרי יהודה, אך בעשור האחרון אותרו גם מערות מפלט במורדות המערביים של הרי יהודה לכיוון השפלה.
במפות סקר ה-Palestine Exploration Fund משנת 1880, ובשונה מנחל צאלים (Wadi Sufeisif בשמו הערבי) או נחל משמר (Wadi el Khasheibeh בשמו הערבי) הסמוכים, הנחל הקצר כלל לא קיבל התייחסות ולא מצוין במפה שמו הערבי, ייתכן שכלל לא היה לו שם או שהסוקרים הבריטים פשוט בחרו לא להתייחס אליו.
ההשערה היא שנחל מפלט נקרא כך על שם עשרות מערות המפלט המוכרות בנחלים סביבו ובשאר מדבר יהודה, למרות שבנחל עצמו לא מוכרות מערות כלל.
מקור השם "נחל מפלט" > מערות מפלט משמעותיות באזור

מערת המטמון בנחל משמר - בה התגלו ממצאים ממספר תקופות, ובעיקר מהתקופה הכלקוליתית, וביניהם מטמון של 429 כלי פולחן מנחושת, שנהב וזהב שהוטמן בה ואשר נתן למערה את שמה. תקופה נוספת בה המערה הייתה בשימוש היא תקופת מרד בר כוכבא ממנה נמצאו כמה קרעי פפירוסים ואוסטרקונים.
מערת המקווה בנחל הרדוף - שלב הפעילות העיקרי במערה הוא מימי מרד בר כוכבא, עת שימשה כמערת מפלט, הממצא העיקרי משלב זה הוא בריכה מטויחת קטנה, אשר זוהתה כמקווה טהרה ואשר העניקה למערה את שמה.
מכלול מערות נחל צאלים - הפעילות המשמעותית ביותר במכלול המערות הייתה בזמן מרד בר כוכבא, עת שימש המכלול למפלט. מתקופה זו נתגלו חרסים רבים, כלי זכוכית, שאריות חומרים אורגניים, ראשי חצים וקטעי המגילות הראשונים שתוארכו למרד בר כוכבא.
הערות שוליים

↑  עמוד ענן - המדריך השיתופי לידיעת הארץ, באתר amudanan.co.il
↑  עמוד ענן - המדריך השיתופי לידיעת הארץ, באתר amudanan.co.il
↑  אלישע אפרת, הגדרת מדבר "צל גשם", מילון לגיאוגרפיה, ידיעת הארץ ואיכות הסביבה, רמות, 2002, עמ' 128
↑  מנחם מרקוס, מדבר יהודה הדרומי: סקר נוף ומסלולי טיולים, רשות הטבע והגנים, 1984, עמ' 40
1 2  רשות הטבע והגנים, אתר שמורת עין גדי
↑  חנן אשל ודויד עמית, מערות המפלט מתקופת מרד בר כוכבא, החברה לחקירת ארץ־ישראל ועתיקותיה, 1998, עמ' 13-14
↑  עמוס פרומקין (עורך), אטלס מערות מדבר יהודה וספר המדבר, מאגנס, 2015, עמ' 354-355
↑  עמוס פרומקין (עורך), אטלס מערות מדבר יהודה וספר המדבר, מאגנס, 2015, עמ' 368
↑  עמוס פרומקין (עורך), אטלס מערות מדבר יהודה וספר המדבר, מאגנס, 2015, עמ' 370-372
נראינגנג'

| --- | --- |

 מדינה:  בנגלדש בנגלדש
 מחוז:  דאקה
 שטח:  33.57 קמ"ר
 גובה:  3 מטרים
 אוכלוסייה:  ‏
  ‑ בעיר:  1,572,386 (2012)
  ‑ צפיפות:  47,000 נפש לקמ"ר (2012)
 קואורדינטות:  23°37′00″N 90°30′00″E﻿ / ﻿23.616666666667°N 90.5°E﻿ / 23.616666666667; 90.5 
 http://www.ncc.org.bd/
  מפת מיקום  מפה מפורטת   (למפת בנגלדש מוגדלת) דאקה צ'יטגונג קהולנה סילט טונגי ראג'שאהי בוגרה בורישל קומילה הודו הודו מיאנמר נפאל מפרץ בנגלנראינגנג'(למפת בנגלדש רגילה) דאקה צ'יטגונג קהולנה סילט טונגי ראג'שאהי בוגרה בורישל קומילה הודו הודו מיאנמר נפל מפרץ בנגלנראינגנג'  he tabBackground:;tabBorder:#aaa;defaultTab:0;
 
נראינגנג' (בבנגלית: নারায়ণগঞ্জ) היא עיר במרכז בנגלדש, בסמוך לבירת המדינה דאקה. בעיר מתגוררים (נכון לשנת 2012) כ-1.572 מיליון איש. נראינגנג' נחשבת למרכז חשוב של תעשייה (במיוחד טקסטיל), עסקים וסחר הימי.
נראינגנג' נקראת על שמו של מנהיג הינדי מקומי. סביבת העיר נחכרה מידי חברת הודו המזרחית הבריטית בשנת 1766. משרדי הדואר הראשונים הוקמו באזור בשנת 1866. שירות הטלגרף החל משנת 1877. הבנק של בנגל הציג את שירות הטלפון הראשון בשנת 1882. ההתיישבות הוכרזה כעיר ב-8 בספטמבר 1876. בית החולים האזורי הראשון הוקם בשנת 1885.
נציב (רומא העתיקה)

נציב היה תואר ברומא העתיקה של פקידים מסוימים שהיו אחראים על ענייני הכספים של פרובינקיה רומית, או של מושלים של פרובינקיות קטנות.
תפקיד כלכלי

הנציב היה מנהל הכספים הראשי של פרובינקיה בתקופת הפרינקיפט (27 לפנה"ס – 284 לספירה). הנציב עבד לצד מושל הפרובינקיה אך לא היה כפוף לו, ודיווח ישירות לקיסר. המושל ניהל את המחוז מבחינה אזרחית ומשפטית והיה המפקד העליון של כל היחידות הצבאיות הפרוסות בו. הנציב, יחד עם צוותו וסוכניו, היה אחראי על ענייניו הכספיים של המחוז. תפקידיו העיקריים היו:
גביית מיסים, במיוחד מס קרקע (tributum soli), מס שכר (tributum capitis), ומס על הובלת סחורות בכבישים ציבוריים.
גביית דמי שכירות על קרקע השייכת לאימפריה.
חלוקת השכר לעובדי ציבור (בעיקר אנשי צבא).
תפקיד הנציב הוחזק על ידי אדם ממעמד הפרשים, בניגוד לתפקיד המושל, שהיה שמור לחברי הסנאט. הסיבה לפיצול הסמכויות הייתה למנוע ריכוז של כוח רב מדי בידי המושל, וכן למנוע ממנו למעול בכספים ולהשתמש בהם לצרכיו.
מושלי פרובינקיות

בנוסף, התואר "נציב" ניתן גם למושלים של הפרובינקיות הקיסריות הקטנות יותר אשר מונו על ידי הקיסר עצמו.
בנוסף, נציב היה התואר שניתן לפקידים שונים אחרים ברומא ובאיטליה.
לאחר אמצע המאה ה-1, כתוצאה מהשלום הרומאי, המחוזות שנשלטו בעבר על ידי פרפקטים, שהיו אנשי צבא, הועברו בהדרגה לידיהם של נציבים, שהיו בעיקרם פקידים כלכליים אזרחיים. מצרים, שנחשבה לרכושו הפרטי של הקיסר, נותרה יוצאת דופן. העברה זו יצרה בלבול מסוים בקרב חוקרים העוסקים בפונטיוס פילאטוס, מושל פרובינקיה יודיאה, שלעיתים קרובות חשבו שהוא היה נציב, עד לחפירה של "אבן פילאטוס", שהוכיחה שתוארו היה מושל.
ראו גם

משטר הקיסרות הרומית
פרובינקיה רומית
סולפיד

המונח סולפיד מתייחס לכמה סוגים של תרכובות כימיות, המכילות גופרית בדרגת החמצון הנמוכה ביותר שלה, 2-.
רשמית, "סולפיד" הוא היון הדו-שלילי, S−2, המופיע בתמיסות מימיות בסיסיות מאוד, ונוצר בתגובה של בסיס עם H2S או מלחי מתכות אלקליות כמו Li2S, Na2S או K2S. סולפיד הוא בסיסי מאוד, עם pKa גבוה מ-14, ולכן אינו מופיע בריכוזים גבוהים אפילו בתמיסות בסיסיות מאוד. לא ניתן לזהותו בתמיסה כאשר רמת החומציות (pH) נמוכה מ-15 (מקביל לכ-8 מולר NaOH) מפני שאז הסולפיד מתרכב עם יון מימן (פרוטון) ליצירת HS−, המכונה "יון מימן גופרתי", "יון הידרוסולפיד", "יון סולפוהידריל" או "יון ביסולפיד". בדרגות חומציות נמוכה אף יותר (pH<7) היון −HS מתרכב עם יון מימן נוסף ליצירת H2S, מימן גופרתי. על כן, צורון הגופרית שנוצר בהמסת מלחי גופרית תלוי ברמת החומציות של התמיסה המתקבלת.
תמיסות מימיות של קטיוני מתכות מעבר מגיב עם מקורות סולפיד לשיקוע סולפידים מוצקים. סולפידים אנאורגניים מסוג זה מתאפיינים במסיסות נמוכה מאוד במים, ורבים מהם מופיעים בטבע, כמינרלים. דוגמאות מוכרות לכך הן קדמיום צהוב (פיגמנט צהוב, CdS), והכתמים השחורים שנוצרים על גבי כסף מתכתי, Ag2S. לקישור בין מתכות מעבר לסולפידים אופי קוולנטי מאוד, ולכן יש להם תכונות של מוליכים למחצה.
בכימיה אורגנית, המושג "סולפיד" מתייחס בדרך כלל לקישור C-S-C, למרות שנעשה שימוש גם במונח יותר ברור, תיואתר. לדוגמה, לתיואתר דימתיל סולפיד המבנה CH3-S-CH3.
קיים בלבול מסוים עקב משמעויות שונות של המונח "דיסולפיד". מוליבדן דיסולפיד כולל מרכזי סולפיד נפרדים, המקושרים ליון מוליבדן בדרגת חמצון פורמלית 4+. לעומת זאת, ברזל דיסולפיד כולל S2−2 בקישור לברזל בדרגת חמצון רשמית 2+. לדימתילדיסולפיד הקישור CH3-S-S-CH3, בעוד בפחמן דיסולפיד אין כלל קשרי S-S, אלא המבנה S=C=S.
מינרלים

עפרות מתכת רבות הן סולפידים. ביניהן:
ארסנופיריט (ארסן וברזל)
ארגנטיט (כסף)
כלקופיריט (ברזל ונחושת)
צינובר (כספית)
גלנה (עופרת)
מוליבדניט (מוליבדן)
פנטלנדיט (ניקל)
פיריט (ברזל)
רלגר (ארסן)
ספלריט (אבץ)
סטיבניט (אנטימון)
נצי אומסק

נצי אומסק (ברוסית: О́мские Я́стребы) הוא מועדון הוקי קרח לנוער מהעיר אומסק, שזכה פעמיים בגביע חרלמוב, המועדון זכה גם בטורניר הבינלאומי "Hockey night in Boston" וזכה בגביע העולם למועדוני נוער בהוקי קרח.
היסטוריה

המועדון הוקם על בסיס מועדון המילואים אוונגרד-2 אומסק, כקבוצה בת של מועדון אוונגרד אומסק. מאז 2009 משחק באליפות ליגת ההוקי לנוער. מועדון המילואים אוונגרד-2, הוקם בשנת 1993 ונודע בשם "אוונגרד-2 (1993/94, 1994/95, 2007/2008, 2008/2009), "אוונגרד-VDV" (‏1995/1996 - 2002/2003) ו"נצי אומסק" (2003/2004 - 2006/2007).
תארים

זכייה (1): 2012
זכייה (1): 2013
זכייה (1): 2012, 2013
זכייה (1): 2012
הערות שוליים

↑  Хоккейный клуб «Авангард». 60 хоккейных лет. Справочник. Омск, 2010
סגן ראש ממשלת הולנד

| --- | --- |

 איוש נוכחי:  Hugo de Jonge 
 דרכי מינוי:  מינוי על ידי מלך הולנד, בעצת ראש הממשלה
 תחום שיפוט:  הולנד 
 ייסוד המשרה:  25 ביוני 1945
 איוש ראשון:  וילם דריס
 
סגן ראש ממשלת הולנד הוא התפקיד השני בחשיבותו ברשות המבצעת  של הולנד. במקרה שבו ראש הממשלה נעדר סגנו ממלא את תפקידיו, בהם עמידה בראש הקבינט של הולנד ומועצת השרים של הולנד. בדרך כלל, לכל המפלגות בקואליציה שאינן מפלגת השלטון מוקצה תפקיד של סגן, והיררכיית הסגנים נקבעת לפי גודל המפלגה.
ערך זה הוא קצרמרבנושא הולנד. אתם מוזמנים לתרום לוויקיפדיה ו.
נוג

| --- | --- |
לוטננט (זוטר) נוג, מתוך "מסע בין כוכבים: חלל עמוק 9"
לוטננט (זוטר) נוג, מתוך "מסע בין כוכבים: חלל עמוק 9"
 תוכנית טלוויזיה:  "מסע בין כוכבים: חלל עמוק 9"
 הופעה ראשונה:  פרק הבכורה של "מסע בין כוכבים: חלל עמוק 9"
 הופעה אחרונה:  פרק סיום הסדרה של "מסע בין כוכבים: חלל עמוק 9"
 מספר הופעות:  47 פרקים של "מסע בין כוכבים: חלל עמוק 9"
 גילום הדמות:  ארון אייזנברג
 מידע
 גזע:  פרנגי
 מין:  זכר
 מקצוע:  קצין בצי הכוכבים
 שיוך:  צי הכוכבים
 אזרחות:  פרנגית
 דמויות קשורות
 משפחה:  רום - אביו פרינדורה - אימו קווארק - דודו אישקה - סבתו ליטה - אימו החורגת
 חברים:  ג'ייק סיסקו
נוג (באנגלית: Nog), בגילומו של השחקן האמריקאי ארון אייזנברג (1969-2019), הוא דמות בדיונית בסדרת הטלוויזיה "מסע בין כוכבים: חלל עמוק 9". נוג הוא הפרנגי הראשון שמצטרף לצי הכוכבים. נוג הוא בנו של רום, ואחיינו של קווארק.
ליהוק

ארון אייזנברג בן ה-24, שגובהו כמטר וחצי בשל מחלת כליות מולדת, לוהק לתפקיד כי המפיקים היו זקוקים לשחקן שאיננו קטין (בגלל תהליך האיפור הארוך) שלא יראה גבוה מדי לצידו של סירוק לופטון (אשר לוהק כשהיה בן 14, לפני פרץ הגדילה באמצע הסדרה, שהפך אותו לגבוה יותר מכל יתר השחקנים).